b'\n_START_ARTICLE_\nTridactylidae\n_START_SECTION_\nUtseende\n_START_PARAGRAPH_\nGanske sm\xc3\xa5 gresshopper (mindre enn 10 mm), glatte, brokete fargede i svart og hvitt, gult eller r\xc3\xb8dlig. Kroppen er noe flat, kroppsformen minner mest om sirisser men de er ikke n\xc3\xa6rt beslektet med disse._NEWLINE_Hodet er avrundet med runde eller ovale fasett\xc3\xb8yne. Antennene er tynne og perlekjede-formede, omtrent s\xc3\xa5 lange som hodet, og best\xc3\xa5r av 11 ledd. Pronotum er kort og krage-aktig, forvingene vanligvis velutviklede med smale. Beina er kraftige med ganske tynne f\xc3\xb8tter (tarser). Frambeina er tilpasset graving med flate legger og sm\xc3\xa5, to-leddete f\xc3\xb8tter. Mellombeina er forholdsvis lange og tykke med to-leddete f\xc3\xb8tter, bakbeina har meget kraftige l\xc3\xa5r, leggen har noen plateformede utvekster som er til hjelp ved sv\xc3\xb8mming, f\xc3\xb8ttene er tre-leddete. Bakkroppen har fire ganske lange vedheng i spissen.\n_START_SECTION_\nLevevis\n_START_PARAGRAPH_\nDisse sm\xc3\xa5 gresshoppene graver gjerne p\xc3\xa5 fuktige steder, for eksempel elvebredder. De kan hoppe ganske langt og sv\xc3\xb8mmer ogs\xc3\xa5 bra.\n_START_SECTION_\nUtbredelse\n_START_PARAGRAPH_\nFamilien forekommer i alle verdensdeler, men utbredelsen er spredt. I S\xc3\xb8r- og Mellom-Europa forekommer det tre arter i slekten Xya, dessuten tre arter fra andre slekter.\n_START_SECTION_\nFossile arter\n_START_PARAGRAPH_\nDe fire kjente artene som utgj\xc3\xb8r gruppen Mongoloxyinae levde i Kritt-tiden. Men det er ikke helt klart om disse b\xc3\xb8r regnes til Tridactylidae. De eldste fossile artene som helt \xc3\xa5penbart h\xc3\xb8rer til i denne familien er Burmadactylus grimaldii fra Kritt-tiden, Burma, og Guntheridactylus gruimalti fra tidlig eocen i Frankrike (Azar & Nel, 2008).'